ഉച്ചഭക്ഷണത്തിന് പകരം അലവന്സ് സ്കൂളുകള് തുറക്കുന്നതിന് മുമ്ബേ പ്രഖ്യാപനവുമായി മന്ത്രി തിരുവനന്തപുരം :സംസ്ഥാനത്തെ സ്കൂളുകള് തുറക്കുന്നതിനുള്ള അന്തിമ മാര്ഗരേഖ അഞ്ചുദിവസത്തിനുള്ളില് പ്രഖ്യാപിക്കുമെന്ന് വിദ്യാഭ്യാസമന്ത്രി വി ശിവന്കുട്ടി. 47 ലക്ഷം വിദ്യാര്ഥികളാണ് സ്കൂളുകളിലെത്തുന്നത്. അതിനുമുമ്ബായി ശുചീകരണയജ്ഞം നടത്തും. എല്ലാ ദിവസും ക്ലാസ് കഴിഞ്ഞാല് അണുവിമുക്തമാക്കണം. കെഎസ്ആര്ടിസിയുമായും തദ്ദേശഭരണ വകുപ്പുമായും ചര്ച്ചകള് നടത്തും. പിടിഎ യോഗങ്ങള് വിളിക്കുമെന്നും മന്ത്രി വാര്ത്താസമ്മേളനത്തില് അറിയിച്ചു. വിദ്യാര്ഥികള്ക്ക് സ്കൂളുകളില് ഉച്ചഭക്ഷണം ഒഴിവാക്കും. പകരം അലവന്സ് നല്കും. യൂണിഫോം നിര്ബന്ധമാക്കില്ല. ഒരു ബെഞ്ചില് രണ്ടുകുട്ടികള് വീതം ഇരിക്കണമെന്നാണ് പൊതുനിര്ദേശം. കുട്ടികളുടെ ശരീരോഷ്മാവ് പരിശോധിക്കാനും, ഓക്സിജന്റെ അളവ് പരിശോധിക്കാനും സംവിധാനം ഉണ്ടാകണം. കൈകള് ശുചിയാക്കുന്നതിനുവേണ്ടി ക്ലാസ് റൂമിലും കവാടത്തിലും സോപ്പും വെള്ളവും ഉണ്ടാകണം. കൂട്ടം കൂടാന് അനുവദിക്കില്ല. പത്തോ ഇരുപതോ കുട്ടികളുള്ള ബാച്ചായി തിരിച്ച് ഒരു ടീച്ചര്ക്ക് ചുമതല നല്കുന്ന നിര്ദേശവും വന്നിട്ടുണ്ട്. ഓണ്ലൈന് ക്ലാസുകള് അവസാനിപ്പിക്കില്ലെന്നും മന്ത്രി വ്യക്തമാക്കി,